– Класічная карціна магчымага інфаркту – боль за грудзінай, якая аддае ў шыю ці ў левую руку, узнікае пры хадзе ці фізічнай нагрузцы. Калі прыпыніцца, боль можа купіравацца. Узнікае дыхавіца. Трэба неадкладна ісці на прыём да доктара. Калі боль не сціхае пасля таго, як чалавек прыпыніўся, прысеў, на працягу 10-15 мінут, значыць, часу на паход у бальніцу ўжо няма – трэба выклікаць хуткую дапамогу, прыняўшы таблетку нітрагліцэрына. Пасля таблеткі боль не прайшоў за пяць мінут – варта прыняць яшчэ адну. Найхутчэй гэта інфаркт: у сасудзе ўтварылася бляшка, якая перашкаджае току крыві, значыць, участак міякарду падвергнецца некрозу з-за спынення яго кровазабеспячэння. Тое, што адбываецца у сасудах сэрца, адбываецца і з сасудамі галавы. Прыкметы магчымага інсульту: здранцвенне рук і ног, галаўны боль, галавакружэнне, парушэнне маўлення, хісткасць хады, з’яўляецца асіметрыя твару. Дапамагчы пры інсульце могуць толькі ў бальніцы, выклікайце хуткую дапамогу.